  Туспуктэм: Руслан Нуриахметов Майя Бывальцева Праздникъёс вылтӥ Удмуртиын пенсиосты, пособиосты но мукет мерлыко тыронъёсты потча ёзэтъёс пыр сётъян радлык воштӥськоз. Со сярысь Россиысь Пенси фондлэн элькунъя ёзэтэзлэн пресс-службаез ивортӥз. 2023-тӥ арын толшор понна пенсиосты но мерлыко тыронъёсты почта ёзэсъёс пыр 3-тӥ толшорысен сётъялозы. 7-тӥ толшоре тыроно коньдонэз кар но ёрос почта ёзэтъёсын 6-тӥ толшоре басьтыны луоз. Банкъёс пыр пенсиосты вазьгес тырозы. 2023-тӥ арысь 10-тӥ, 14-тӥ, 15-тӥ, 16-тӥ толшор понна пенсиос но 1-тӥ но 3-тӥ толшор понна мерлыко тыронъёс банк картаосы туэ 29-тӥ толсуре вуозы. Собере тыронъёс тулыспалэ луозы ни. 21-тӥ толшор шутэтскон нуналлы тупа, соин ик пенсиосты 20-тӥ толшоре сётъялозы. Тегъёс: Удмуртия пенсия Пенсифонд тыронъёс почта  